stanford-oval/wikipedia huggingface dataset:
טבלת אזור (פרנל)
תכנון וייצור > טבלת אזור רציפה

בניגוד לעדשה סטנדרטית, טבלת אזור בינארי מייצרת מרב עוצמה לאורך ציר הטבלה במרחקים הנמצאים בסדרה f / 3, f / 5, f / 7 וכו'. אף על פי שהדמויות בסדרים הללו מכילים פחות אנרגיה מאשר הדמות במוקד העיקרי הרחב יותר, יש להם את אותה עוצמה מרבית.
מנגד, אם טבלת האזור בנויה כך שהאטימות משתנה בצורה הדרגתית, סינוסואידלית, מקבלים דמות רק במוקד יחיד, כמו שמקבלים מעדשה מכנסת.
עבור טבלת אזור רציפה, האטימות (או השקיפות) בנקודה יכולה להינתן על ידי:
כאשר  r הוא המרחק ממרכז הטבלה, ו־ k קובע את קנה המידה של הטבלה.
טבלת אזור בינארית משתמשת כמעט באותה נוסחה, אולם השקיפות תלויה רק בסימן הפונקציה הסינוסיאידלית:
תכנון וייצור > פרמטר חופשי

מסתבר שההתאבכות הבונה אינה נקבעת על ידי הערך המוחלט של הפזה אלא על ידי הערך היחסי. לכן, בנוסחת הרדיוסים שהובאה לעיל, מותר להגדיל את כל מספרי הסדר n באותו פרמטר חופשי כפי שמופיע בנוסחה הבאה:
אפשר להשתמש בפרמטר החופשי כדי לשפר מאפיינים משניים כגון אונות צד.
יישומים > פיזיקה

ישנם אורכי גל רבים של אור מחוץ לתחום הנראה של הספקטרום האלקטרומגנטי שבהם חומרי עדשות מסורתיים כמו זכוכית אינם שקופים, ולכן קשה יותר לייצר עדשות . כמו כן, ישנם אורכי גל רבים שבהם אין חומרים עם מקדם שבירה גדול משמעותית מאחד. קרני רנטגן, למשל, כמעט שאינן נשברות על ידי זכוכית או חומרים אחרים, ולכן דורשות טכניקה אחרת למיקוד. טבלות אזור מבטלות את הצורך במציאת חומרים שקופים ובעלי מקדם שבירה גדול והן קלות לייצור לכל תחום בספקטרום. אותה לוחית אזור תמקד אור באורכי גל רבים למוקדים שונים, ולכן כאשר קולטים את הקרינה ברוחק מוקד מסוים מסננים אורכי גל לא רצויים ומקבלים מיקוד של אורך הגל הרצוי.
טבלות אזור מתאימות יכולות למקד גלי קול בהקשרים אקוסטיים ואף גלי חומר בהקשרים של מכניקת הקוונטים. כך נעשה שימוש בטבלות אזור למיקוד אלומות נייטרונים ואלומות של אטומי הליום.
יישומים > צילום

טבלות אזור משמשות גם בצילום במקום עדשה או חריר לקבלת תמונה, והתמונה המתקבלת זוהרת וממוקדת ברכות. יתרון אחד על פני חרירים (מלבד המראה המטושטש והייחודי המושג בטבלות אזור) הוא שהאזור השקוף גדול יותר מזה המתקבל בשימוש בחריר מתאים. התוצאה היא שמספר ה־f האפקטיבי של טבלת אזור נמוך יותר מאשר עבור החריר המתאים וניתן להקטין את זמן החשיפה. מספרי f נפוצים עבור מצלמת חריר נעים בין f/200 ל־f/150 ומעלה, ואילו טבלות אזור הם לעיתים קרובות f/40 ומטה. זה הופך את הצילום תוך החזקה ביד לאפשריים בהגדרות ה־ISO הגבוהות יותר עם מצלמות רפלקס חדשות יותר.
יישומים > כוונות רובים

טבלות אזור הוצעו כחלופה זולה לכוונות אופטיות יקרות או לייזרי כיוון.
יישומים > עדשות

ניתן להשתמש בטבלות אזור סינוסיאידליות כעדשות הדמיה עם מיקוד יחיד.
יישומים > החזרה

טבלת אזור המשמשת כמחזיר מאפשרת למקד גלי רדיו כפי שנעשה על ידי מחזיר פרבולאידי. היתרון של טבלת אזור הוא שמשיגים מחזיר שטוח, וכך קל יותר לייצר אותו. זה גם מאפשר להתקין מחזיר המבוסס על טבלת אזור בצד של בניין, ללא עומס הרוח המופעל על מחזיר פרבולאידי.
יישומים > בדיקות תוכנה

ייצוג מפת סיביות של תמונת טבלת אזור עשוי לשמש לבדיקת אלגוריתמים שונים לעיבוד תמונה, כגון:
אינטרפולציה של תמונה ודגימת תמונה מחדש.
סינון תמונות.
יש מחולל תמונות זמין של טבלות אזור בקוד פתוח.
ראו גם

נקודת אראגו
סריג עקיפה
צילום פרנל
עדשת פרנל
מספר פרנל
אנטנת אזור פרנל
מסננת פוטון
הערות שוליים

1 2 3  G. W. Webb, I. V. Minin and O. V. Minin, “Variable Reference Phase in Diffractive Antennas”, IEEE Antennas and Propagation Magazine, vol. 53, no. 2, April. 2011, pp. 77-94.
↑  Wood, Robert Williams (1911), Physical Optics, New York: The MacMillan Company, pp. 37–39
↑  "Zone Plates". X-Ray Data Booklet. Center for X-ray Optics and Advanced Light Source, Lawrence Berkeley National Laboratory. נבדק ב-13 בינואר 2015. {{cite book}}:  (עזרה)
↑  Joseph W. Goodman (2005). Introduction to Fourier Optics (3rd ed.). p. 125. ISBN 0-9747077-2-4.
↑  New INL gunsight technology should improve accuracy for target shooters, hunters, soldiers, Mike Wall, Idaho National Laboratory, 5 May 2010.
↑  https://web.archive.org/web/20060827184031/http://www.path.unimelb.edu.au/~dersch/interpolator/interpolator.html Testing Interpolator Quality
↑  http://blogs.mathworks.com/steve/2011/07/22/filtering-fun/ Filtering Fun – Matlab Central
↑  https://web.archive.org/web/20200516104605/http://www.realitypixels.com/turk/opensource/#ZonePlate Zone Plate generator, C code.
דוגמה לתמונה שצולמה באופטיקה של טבלת אזור: מסיבת חג המולד
אפרים אשרי

| --- | --- |

הרב אפרים אשרי
 לידה:  1914 ה'תרע"ד קובנה
 פטירה:  28 בספטמבר 2003 (בגיל 89 בערך) ה'תשס"ד ניו יורק
 מקום קבורה:  הר המנוחות 
 מדינה:  ארצות הברית 
 מקום פעילות:  גטו קובנה, רומא, ניו יורק
 תקופת הפעילות:  ?–2003 
 תחומי עיסוק:  רב קהילה, פוסק, פסיקה הלכתית בשאלות מזמן השואה
 רבותיו:  הרב נתן צבי פינקל, הרב אברהם דוב כהנא שפירא
 חיבוריו:  שאלות ותשובות ממעמקים (5 חלקים)
 
הרב אפרים אשרי (מבוטא, ולעיתים אף נכתב כאושרי; ה'תרע"ד, 1914 – 28 בספטמבר 2003) היה תלמיד חכם, פוסק וראש ישיבה. עסק רבות בשואה, וחיבר ספר שו"ת שעסק בשאלות הלכתיות שנגעו לשואה, בשם ממעמקים.
קורות חיים

אשרי נולד בקופישוק שבליטא לרב דוב אשרי. התחנך בישיבת סלובודקה, בישיבת פוניבז' ובתלמוד תורה בקלם. בשנת ה'תרצ"ד (1934) נסמך להוראה בידי רבה של קובנה, הרב אברהם דוב כהנא שפירא ובידי רבי לייב רובין מווילקומיר, רבי עזרא אלטשולר, ר' אברהם זאב הלר ממריאמפולה ור' ברוך הורוביץ מאלקסוט. לאחר מכן שימש כרב בסלובודקה ולימד בבית מדרש מקומי.
במשך מלחמת העולם השנייה שהה הרב אשרי בגטו קובנה, שם שימש יד ימינו של רב העיר - הרב אברהם דוב כהנא שפירא - ועמד בראש הארגון "תפארת בחורים" בגטו קובנה. בתקופה זו רוב רבני הגטו נרצחו בידי הנאצים והליטאים, והרב שפירא עצמו כבר היה חולה וחלש ונבצר ממנו לתפקד כפוסק באופן מלא, ועל כן הרב שפירא ביקש מהרב אשרי שיענה על שאלות הלכתיות במקומו. את הדפים בהם נכתבו התשובות שמר הרב אשרי טמונים באדמה, ורק לאחר המלחמה קיבץ אותם לספר שאלות ותשובות "ממעמקים".
לאחר המלחמה הרב אשרי נותר הרב היחיד בקובנה, והמשיך שם בפעילות ציבורית למען הפליטים. מאוחר יותר הוא היגר לאוסטריה והקים ישיבה ליד זלצבורג, ומשם לרומא, שם שימש כראש ישיבת "מאור הגולה". לאחר תקופה זו היגר לארצות הברית, שם גם פרסם את ספריו. במשך עשרות שנים הנהיג את קהילת בית המדרש הגדול בלואר איסט סייד של מנהטן בניו יורק.
הרב אשרי נפטר בב' תשרי שנת ה'תשס"ד, 2003, בניו יורק. לאחר הלוויה מכובדת בחו"ל, הוא הועלה לקבורה בירושלים.
פסיקותיו

הגטו זימן לרב אשרי שאלות לא שגרתיות, וכן הביא נושאים תאורטיים שונים לידי משמעות מעשית. כך לדוגמה הוא נשאל האם ניתן לברך בברכות השחר ברכת "שלא עשני עבד", מכיוון שהצהרה זו עמדה בסתירה למצב היהודים בגטו. בתשובתו כותב הרב אשרי: ”עיקר הברכה הזאת נתקנה לא על עבדות הגוף, אלא על עבדות הנפש... ואדרבה, דווקא כעת חובה עלינו לברך ברכה זאת למען יכירו אויבינו ומנדינו, שלמרות שאנו נתונים בידם לעשות בנו כרצונם הרע, בכל זאת רואים אנו את עצמנו כבני חורין הנתונים במצור ובשביה, וקרובה ישועתנו לבוא.”
עניין הלכתי נוסף שנובע מהשואה, הוא האם יש לומר קדיש על גוי שנחשב לחסיד אומות העולם. הרב אשרי כותב כי הדבר אינו רק מותר, אלא גם חובה מוסרית - מצווה.
מתוך תשובותיו בשו"ת ממעמקים ניתן ללמוד רבות על אורח החיים בגטו, שכן פעמים רבות הרב אשרי מקדים לשאלה רקע כללי הנוגע לאותה שאלה. רקע זה ניתן על מנת שתהיה אפשרות להבין את המציאות הנוראה בה נשאלה השאלה אף לאותם שלא היו בה.
בין הנושאים עליהם נשאל הרב אשרי: ציצית, תפילין לקטן, סוכה (מעצים שנגזלו מהגרמנים), טהרת המת, מזוזה, תפילה ועוד.
לקריאה נוספת

משה טרשנסקי, פועלו הציבורי של הרב אפרים אשרי וחשיבות חיבורו שו"ת ממעמקים לגיבוש נרטיב היסטוריוגרפי-דתי לתולדות השואה, עבודת דוקטור, אוניברסיטת בר-אילן, 2016.
בן ציון קליבנסקי ‘תפארת בחורים’ - תנועת לימוד התורה לבני המעמדות העמלים בליטא בין מלחמות העולם "ציון: רבעון לחקר תולדות ישראל", תשע"ז, 2017 (2017): 488.
הערות שוליים

↑  סלובודקה מהווה יחידה מנהלית, כעין מועצה מקומית, בתוך העיר קובנה.
↑  שו"ת ממעמקים (כרך ג', עמ' נ"ו-נ"ח).
↑  שו"ת ממעמקים (חלק ג', סימן ח').
| --- | --- |
בקרת זהויות :  NLI: 987007266252805171  PLWABN: 9810672807205606  BnF: cb12818219x (data)  GND: 1089560575  ISNI: 0000 0001 1874 8808  LCCN: n79140954  LNB: 000187010  SUDOC: 074226452  VIAF: 35742075   WorldCat (עם VIAF): 35742075
קארל מולדן

| --- | --- |

 לידה:  22 במרץ 1912 שיקגו שבאילינוי שבארצות הברית
 פטירה:  1 ביולי 2009 (בגיל 97) ברנטווד שבלוס אנג'לס שבארצות הברית
 מקום קבורה:  בית הקברות ווסטווד וילג' 
 סוגה מועדפת:  מערבון 
 מדינה:  ארצות הברית 
 תקופת הפעילות:  1937–2000 (כ־63 שנים) 
 מקום לימודים:  אוניברסיטת דהפול  בית הספר למשחק סטלה אדלר 
 מספר צאצאים:  2 
 פרסים והוקרה:  פרס אוסקר, פרס אמי,
 http://www.karlmalden.com/
 פרופיל ב-IMDb
 
קארל מוֹלדן (באנגלית: Karl Malden;‏ 22 במרץ 1912 – 1 ביולי 2009) היה שחקן קולנוע אמריקאי ממוצא סרבי. זוכה פרס אוסקר לשחקן המשנה הטוב ביותר לשנת 1951 על הופעתו בסרט "חשמלית ושמה תשוקה" ופרס אמי לשחקן המשנה הטוב ביותר על תפקידו במיני-סדרה "Fatal Vision". התפרסם ככוכב קולנוע הוליוודי בזכות הופעותיו הזכורות בסרטים "חופי הכרך", "כיצד נכבש המערב", "איש הציפורים מאלקטרז", "פטון" ו"בייבי דול", וככוכב טלוויזיה, בין השאר בסדרה "רחובות סן פרנציקו".
ביוגרפיה

מולדן, המבוגר מבין שלושה אחים, נולד בשם מולדן ג'ורג' סקלוביץ' בעיר שיקגו למיני, שחקנית ממוצא צ'כי, ולפיטר סקלוביץ', שהיה ממוצא סרבי. מולדן, שמשפחתו היגרה לארצות הברית מבוסניה דיבר בילדותו רק בשפה הסרבית שהייתה שפת האם שלו בבית. בגיל 22 החליט לשנות את שמו ממולדן סוקולביץ' לקארל מולדן. אביו, שהיה חובב מוזיקה מושבע ומחזאי חובב, הקים מקהלה בה השתתף מולדן כנער. מולדן למד משחק לראשונה בזכות אביו שביים מחזות סרביים בהם השתתף. בתיכון הצטיין ככדורסלן וקיווה לקבל מלגת ספורט ל"אוניברסיטת ארקנסו", אך לבסוף לא התקבל ובמקום זאת עבד במכרה פחם.
קריירת משחק

מולדן החל את דרכו בהוליווד בשנת 1940, בדרמה של גרשון קנין "הם ידעו מה הם רצו", בתפקיד משני לצידם של כוכבי הקולנוע קרול לומברד וצ'ארלס לוטון. ב-1947 הופיע כשחקן משנה במותחן הפשע של הנרי האת'וויי "נשיקת המוות", בתור השוטר סמל ויליאם קאלן. ב-1950 שיחק במערבון "האקדוחן" של הנרי קינג בתפקיד שומר הבר מאק ובדרמה של אוטו פרמינגר "היכן שהמדרכה נגמרת". בשנת 1951 זכה מולדן בפרס אוסקר לשחקן המשנה הטוב ביותר על תפקידו בדרמה הקלאסית של איליה קאזאן, בתור הארולד " מיצ' " מיטצ'ל, חברו של סטנלי קוולסקי (מרלון ברנדו). לאחר שזכה באוסקר שיחק בלהיטי קולנוע נוספים של איליה קאזאן: "חופי הכרך" בתפקיד הכומר, האב בארי ו"בייבי דול" בתפקיד תעשיין הכותנה, ארצ'י לי מייגן, עליו היה מועמד לפרס גלובוס הזהב. כמו כן שיחק בשנות ה-50 בדרמה של אלפרד היצ'קוק "אני מתוודה" בתור הבלש לארו, בדרמת המלחמה של ריצ'רד ברוקס "כבוש את השטח הגבוה" בתפקיד סמל לברן הולט ובמערבון "עץ התלייה", שבמהלך צילומיו חלה הבמאי, דלמר דייבס, ומולדן לקח פיקוד עד שדייבס התאושש. בשנת 1957 ביים את סרטו היחיד כבמאי, דרמת בית משפט צבאי בשם "גבול זמן", בהפקתו של כוכב הקולנוע ריצ'רד וידמרק.
בשנת 1960 שיחק בעיבוד של דיסני לספר הילדים "פוליאנה" בתפקיד שר העיירה רוורנד פורד. ב-1961 הופיע במערבון בבימויו ובכיכובו של מרלון ברנדו "כשגברים שונאים" בתור דאד לונגוורת' המנטור של גיבור הסרט ריו. באותה שנה הופיע בסרט פאריש לצידו של טרוי דונהיו. ב-1962 שיחק בקומדיה המוזיקלית "צוענייה", שהייתה לסרטו האחרון של מרווין לרוי, בתפקיד הסוכן הרבי סומרס, עליו היה מועמד לפרס גלובוס זהב בתפקיד קומי/מוזיקלי, בנוסף שיחק בדרמת בית-הכלא של ג'ון פרנקנהיימר "איש הציפורים מאלקטרז" בתור הסוהר הארווי שומאקר, ובפרויקט המערבונים הגדול "כיצד נכבש המערב", בתפקיד זבולון פרסקוט בעלילת "הנהרות". ב-1964 שיחק במערבון של ג'ון פורד "סתיו בשיין" בתפקיד קפטן אוסקר וויסלס. ב-1965 הופיע בדרמה "הנער מסינסינטי" בתפקיד "יורה", חברו של "הנער" אריק סטונר (סטיב מקווין). ב-1968 שיחק בקומדיית הפשע "מיליונים לוהטים" לצידם של כוכבי הקולנוע הבריטיים פיטר יוסטינוב ומגי סמית'.
ב-1970 שיחק בתפקיד הגנרל האמריקאי הנערץ עומר בראדלי בסרט המלחמה הביוגרפי בהפקת פרנסיס פורד קופולה, "פטון". ב-1971 הופיע במותחן הפסיכולוגי של דאריו ארג'נטו "החתול בעל 9 הזנבות" בתור העיתונאי העיוור פרנקו ארנו. במהלך שנות ה-70 זכה להצלחה גדולה בזכות תפקידו בסדרת הטלוויזיה "רחובות סן פרנסיסקו" בתור הבלש לוטננט מייק סטון, על הופעותיו ב-5 עונות הסדרה הועמד מולדן לפרס גלובוס הזהב ולארבעה פרסי אמי. מולדן זכה בפרס אמי בשנת 1985 על הופעתו בסרט הטלוויזיה "Fatal Vision". את הופעותיו האחרונות בהוליווד עשה בדרמת בית המשפט של מרטין ריט "שאלה של שפיות", בתור ארתור קירק, אביה החורג של קלאודיה דרייפר (ברברה סטרייסנד), בסרט האסונות הבדיוני של רונלד נים "מטאור" ובסרט הפשע "העוקץ 2".
חיים אישיים

בין 1989 ל-1992 כיהן כנשיא האקדמיה האמריקאית לקולנוע. השחקן בעל החוטם העבה, נטול הגינונים, נחשב לאחד השחקנים האהובים והמוערכים ביותר בהוליווד.
מולדן היה נשוי במשך למעלה מ-70 שנה למונה גרינברג עד לפטירתו, מהנישואים הארוכים ביותר בהיסטוריה של הוליווד. מנישואיו נולדו לו שתי בנות, מילה וקרלה מולדן. מולדן נפטר בשיבה טובה בגיל 97 ב-1 ביולי 2009 בביתו שבשכונת ברנטווד, לוס אנג'לס. נקבר בבית הקברות "פארק הזיכרון ווסטווד", בו קבורים אגדות קולנוע רבות.
פילמוגרפיה

הם ידעו מה הם רצו (1940)
13 ראו מדליין (1947)
בומרנג (1947)
נשיקת המוות (1947)
האקדוחן (1950)
היכן שהמדרכה נגמרת (1950)
חשמלית ושמה תשוקה (1951)
רובי גנטריי (1952)
אני מתוודה (1953)
כבוש את השטח הגבוה (1953)
הפנטום של רו מוראג' (1954)
חופי הכרך (1954)
בייבי דול (1956)
הפחד מכה החוצה (1957)
מפציצים בי- 52 (1957)
עץ התלייה (1959)
פוליאנה (1960)
המתחזה הגדול (1961)
פאריש (1961)
כשגברים שונאים (1961)
הכול נופל (1962)
איש הציפורים מאלקטרז (1962)
כיצד נכבש המערב (1962)
ג'יפסי (1962)
בוא לטוס איתי (1963)
מי קבור בקבר שלי? (1963)
סתיו בשיין (1964)
הנער מסינסינטי (1965)
נבדה סמית' (1966)
מלון (1967)
מוח מיליון הדולר (1967)
מיליונים לוהטים (1968)
פטון (1970)
החתול בעל 9 הזנבות (1971)
שודדי פרא (1971)
רוצח תקופת הקיץ (1973)
בעקבות ההרפתקאה בפוסידון (1979)
מטאור (1979)
נס על הקרח (1981)
העוקץ 2 (1983)
שאלה של שפיות (1987)
קארל מולדן בתפקיד הכומר בסרט חופי הכרך, 1954
ביל פרייזר

| --- | --- |
אין תמונה חופשית
 לידה:  5 ביוני 1908 פרת', הממלכה המאוחדת של בריטניה הגדולה ואירלנד 
 פטירה:  9 בספטמבר 1987 (בגיל 79) הרטפורדשייר, הממלכה המאוחדת 
 שם לידה:  ויליאם סימפסון פרייזר
 מדינה:  הממלכה המאוחדת של בריטניה הגדולה ואירלנד, הממלכה המאוחדת 
 מקום לימודים:  Strathallan School 
 בן או בת זוג:  Pamela Cundell (1981–1987) 
 פרסים והוקרה:  פרס אוליבייה 
 פרופיל ב-IMDb
 
ויליאם סימפסון פרייזר (באנגלית: William Simpson Fraser;‏ 5 ביוני 1908 - 9 בספטמבר 1987) היה שחקן סקוטי שהופיע בתיאטרון בקולנוע ובטלוויזיה במשך שנים רבות. ב-1986 זכה פרייזר בפרס לורנס אוליבייה להופעה הטובה ביותר בקומדיה על תפקידו במחזה "When We Are Married".
ביוגרפיה

פרייזר נולד בפרת' והתחנך בבית הספר סטראת'לאן. בתחילת הקריירה שלו עבד כפקיד בבנק, ובהמשך התחיל לעסוק במשחק. בימיו הראשונים כשחקן הייתה לו מעט עבודה, ולעיתים קרובות היה חסר פרוטה, ונאלץ לישון ברציפים בלונדון. לפני מלחמת העולם השנייה ניהל את תיאטרון קונאוט בוורת'ינג; ואז גויס לשרת ביחידת קשר מיוחדת של חיל האוויר המלכותי. הוא הגיע לדרגת Flight lieutenant. בצבא הכיר והתיידד עם אריק סייקס. אחרי המלחמה נתן פרייזר לסייקס את עבודתו הראשונה בכתיבת קומדיה לרדיו, והשניים עבדו יחד במשך שנים רבות אחר כך.
ביוגרפיה > קריירה

פרייזר גילם פעמים רבות דמויות תוקפניות או מתלהמות, ושיחק בתפקידים רבים בדמויות של שוטר, חייל או שופט. ב-1956 הופיע לראשונה בטלוויזיה בתוכנית "המופע של טוני הנקוק", ובהמשך היה לשחקן קבוע בתוכנית "Hancock's Half Hour". אחר כך הצטרף לשחקני הסיטקום "The Army Game" בתפקיד סמל קלוד סנאדג', ובסדרת ההמשך "Bootsie and Snudge". עוד גילם את סנאדג' בסדרה "Foreign Affairs" משנת 1964. תפקידים קומיים נוספים שלו כוללים את הסדרה "The Secret Diary of Adrian Mole, Aged 13¾", הקומדיה "Ripping Yarns", הסיטקום "The Train Now Standing", סרט הטלוויזיה "The Corn Is Green", והסיטקום "Father, Dear Father".
עוד הופיע פרייזר בסרטים קומיים כגון "Amorous Milkman" ו"רופא בגדול"; הגרסה הקולנועית של הסיטקום "Love Thy Neighbour", ובטרילוגיה של פרנקי האוורד הכוללת את "Up Pompeii!", את הסרט "Up the Front", ואת "Up the Chastity Belt".
בסדרה "רמפול" הופיע פרייזר מדי פעם בתפקיד רוג'ר בולינגהאם, שופט לא סימפתי שכינויו אצל הבריסטר הוראס רמפול הוא "the Mad Bull".
פרייזר שיחק בתפקיד בואנרג'ס במחזה "The Apple Cart", ובתפקיד אדי ווטרס במחזה "הקומיקאים", שניהם עבור ה-BBC. עוד הופיע בתפקידי אורח בסדרות "המקצוענים" ו"הגומלים". ב-1980 השתתף פרייזר בסיפור "Meglos" בסדרה "דוקטור הו", ובשנה אחר כך שיחק בספין אוף "K-9 and Company". בתחילת שנות השמונים של המאה העשרים שיחק פרייזר בתוכנית הדרמה של BBC1 בשם "Flesh and Blood".
ב-1966 גילם פרייזר את מר מיקובר בעיבוד לרומן "דייוויד קופרפילד" בסדרת טלוויזיה באותו שם. ב-1969 שיחק בתפקיד סרג'נט באזפאז בסרט מוזיקלי סרט המוזיקלי "פיקוויק" של ה-BBC. תפקידו האחרון היה בדמות מר קסבי בגרסה הקולנועית של "דוריט הקטנה" משנת 1988.
ב-1981 הוקדשה לו תוכנית "אלה הם חייך" והוא הופתע על ידי המנחה איימון אנדרוז.
הוא שיחק בתפקיד בעלה של גוג'י וית'רס בהפקה של תיאטרון צ'יצ'סטר למחזה "המעגל" מאת סומרסט מוהם. ההצגה הועברה לווסט אנד והוצגה בתיאטרון היימרקט, בהמשך הועלתה בסיבוב הופעות בבריטניה. צוות השחקנים כלל גם את סוזן המפשייר וג'ון מקאלום שהיה נשוי לגוג'י וית'רס.
ביוגרפיה > פרסים

ב-1986 זכה פרייזר בפרס אוליבייה להופעה הטובה ביותר בקומדיה על הופעתו במחזה "When We Are Married".
ביוגרפיה > חיים אישיים

ב-1981 התחתן פרייזר עם השחקנית פמלה קונדל. הוא נפטר ממחלת ריאות חסימתית כרונית בבושי שבהרטפורדשייר בגיל 79.
פילמוגרפיה

| שנה | שם | שם באנגלית | תפקיד | הערות |
| --- | --- | --- | --- | --- |
| 1938 |  | Murder in the Family | סמל משטרה פת'רס | ללא קרדיט |
| 1941 |  | East of Piccadilly | מקסי |  |
| 1941 |  | The Common Touch | האריס |  |
| 1949 |  | Forbidden | סבל ברכבת | ללא קרדיט |
| 1949 |  | Helter Skelter | אוליבר קרומוול |  |
| 1952 |  | Meet Me Tonight | ברט בנטלי |  |
| 1952 |  | Lady in the Fog | מנהל מכירות |  |
| 1953 |  | Time Bomb | השוטר ג'. ריד |  |
| 1953 |  | The Captain's Paradise | אבשלום (נהג מונית) |  |
| 1953 |  | Meet Mr. Lucifer | מנהיג להקה |  |
| 1954 |  | Duel in the Jungle | פקיד קבלה במלון |  |
| 1954 | הרוזנת היחפה | The Barefoot Contessa | ג'יי מונטגיו בראון |  |
| 1954 |  | Orders Are Orders | טוראי סלי |  |
| 1955 |  | Alias John Preston | ג'ו ניוטון |  |
| 1956 |  | Jumping for Joy | שיכור בפול הול | ללא קרדיט |
| 1956 | צ'ארלי מון | Charley Moon | מרבר |  |
| 1957 | רופא בגדול | Doctor at Large |  | ללא קרדיט |
| 1957 | כינור שני | Second Fiddle | ניקסון |  |
| 1957 | אני והמזל שלי | Just My Luck | פאוול | ללא קרדיט |
| 1958 | זמן אחר, מקום אחר | Another Time, Another Place | ר. אי. סרג'נט |  |

| 1959 |  | The Man Who Liked Funerals | ג'רמי בנתהם |  |
| 1960 |  | Doctor in Love | סמל משטרה | ללא קרדיט |
| 1962 |  | The Fast Lady | שחקן גולף | ללא קרדיט |
| 1963 |  | What a Crazy World | מיליגן |  |
| 1964 | אמילי הופכת לאמריקנית | The Americanization of Emily | מפקד הנמל |  |
| 1965 |  | Joey Boy | סרג'נט מייג'ור דובס |  |
| 1965 |  | A Home of Your Own | מנהל חנות |  |
| 1965 | נשף מסכות | Masquerade | דאנוודי |  |
| 1965 |  | A Touch of Uplift | צ'ארלס טרוטר |  |
| 1965 |  | I've Gotta Horse | מר ברתולמאו |  |
| 1966 | דייוויד קופרפילד | David Copperfield | מר מיקובר | סדרת טלוויזיה |
| 1968 |  | Diamonds for Breakfast | מוכר ספרים |  |
| 1969 |  | The Best House in London | המפקח מקפרסון |  |
| 1969 |  | Captain Nemo and the Underwater City | ברנבי באת' |  |
| 1970 |  | All the Way Up | ארנולד מייקפיס |  |
| 1971 |  | Up Pompeii | פרוספרוס מקסימוס |  |
| 1971 |  | Up the Chastity Belt | סר ברגארט |  |
| 1972 |  | Up the Front | גרופינג |  |
| 1972 |  | That's Your Funeral | נציב |  |
| 1972 |  | Go for a Take | שומר סף באולפן טלוויזיה |  |
| 1973 |  | Not Now Darling |  |  |
| 1973 |  | Love Thy Neighbour | מר גרנג'ר | ללא קרדיט |
| 1974 |  | Dead Cert | הדוד ג'ורג' |  |
| 1974 | רגעים | Moments |  |  |
| 1975 |  | The Amorous Milkman | ג'רלד |  |
| 1981 | חוד המחט | Eye of the Needle | מר פורטר |  |
| 1986 | הפירטים | Pirates | מושל |  |
| 1987 | דוריט הקטנה | Little Dorrit | מר קסבי | תפקיד אחרון |
הערות שוליים

1 2 3 4 5 6 7  Edited by Hugh M. Massingberd (1998). The Daily Telegraph Third Book of Obituaries: Entertainers. Pan Reference. pp. 23–25. ISBN 0330367757. {{cite book}}: |author= has generic name (עזרה)
↑  "Bill Fraser (1908-87)". The Times. 7 בספטמבר 1987. נבדק ב-21 בינואר 2013. {{cite web}}:  (עזרה)
↑  נסים דיין, צידו הבהיר של הירח, חדשות, 15 בדצמבר 1988
יפתח אילן, דיקנס הישן והטוב - "דוריט הקטנה" (בריטניה, 1988), במאית: כריסטין אדזארד, שחקנים: אלק גינס, דרק ג'קובי, שרה פיקרינג, ג'ואן גרינווד, סיריל קיינאק, כל העיר, 3 במרץ 1989
↑  "Bill Fraser". Bigredbook.info. נבדק ב-9 בנובמבר 2017. {{cite web}}:  (עזרה)
| --- | --- |
בקרת זהויות :  BnF: cb14178828v (data)  GND: 172503612  LCCN: no2007141578  SNAC: w68p8xbw  VIAF: 267559343   WorldCat (עם VIAF): 267559343
מרכז ספורט המים דאודורו

| --- | --- |

 מיקום:  ריו דה ז'ניירו, ברזילברזיל
 קואורדינטות:  22°51′42″S 43°24′13″W﻿ / ﻿22.861797222222°S 43.403586111111°W﻿ / -22.861797222222; -43.403586111111
 תקופת הפעילות:  2007–הווה (כ־17 שנים) 
 he
 
מרכז ספורט המים דאודורו הוא שמה של בריכת שחייה אולימפית שהוקמה במתחם דאודורו מיליטרי קלאב (מועדון הספורט הצבאי דאודורו) בשכונת דאודורו שבעיר ריו דה ז'ניירו לצד מתקני ספורט נוספים לאימונים ותחרויות בשכונת דאודורו בעיר ומשמש כבריכת שחייה ציבורית מקומית. הבריכה נבנתה ב-2007 לקראת המשחקים הפאן-אמריקאיים שאירחה ריו דה ז'ניירו ב-2007. במשחקים אירחה הבריכה את תחרות השחייה ל-200 מטרים בסגנון חופשי במסגרת תחרות הקרב חמש מודרני של אותם משחקים ולצורך כך הוקם בה יציע קטן לכמה מאות צופים שפורק לאחר הטורניר. הבריכה אינה מקורה.
במסגרת אירוח אולימפיאדת ריו דה ז'ניירו (2016) עברה הבריכה שיפוץ ניכר שכלל בין השאר החלפת כל אריחי החיפוי שבתוכה ושיפוץ המלתחות והוקם בה יציע זמני ל-2,000 צופים. במסגרת האולימפיאדה תארח שוב הבריכה את תחרות השחייה במסגרת הקרב חמש של האולימפיאדה בעוד שאר התחרויות יתקיימו במתקנים הסמוכים לה כחלק מהפארק לקרב חמש. ארנה דאודורו שהוקמה בקרבתה תארח את תחרויות הסיף של הקרב חמש ואצטדיון דאודורו יארח את שאר התחרויות של הקרב חמש. המרחק בין שלושת המתקנים הוא כ-300 מטרים בלבד. לאחר המשחקים תשוב הבריכה לשמש כבריכת שחייה ציבורית.
המתקן האולימפי הסמוך ביותר לבריכה הוא מרכז ההוקי האולימפי ומעברה השני מצוי בקרבת מקום ההיפודרום האולימפי.
השפן הנכון

| --- | --- |

לוגו הלהקה וסמלה המסחרי
 מוקד פעילות:  ישראלמצובה, ישראל
 תקופת הפעילות:  מ-1988
 סוגה:  פאנק רוק
 חברת תקליטים:  האוזן השלישית, הד ארצי, Hippies Records
 חברים
 אריאל קרס - שירה וגיטרה  גולי אלון - תופים  נועם ששון - גיטרה בס 
 חברים לשעבר
 דורון לכמן - גיטרה בס  אמיר קרס - תופים  אביחי בן ציון - תופים  עמק בני - גיטרה בס  יואב בונצל - תופים  ישי אלהרר - גיטרה  ערן נתנס - גיטרה  רפי חברוני - תופים  אביב ברק - תופים  אורי קליאן - גיטרה בס ושירה  יוקי פלץ - גיטרה  אמיתי סלע - גיטרה בס  עידן סקלר - תופים  אבי כהן בנדיט - גיטרה בס  אילן רבי - תופים  מאיה סבג - שירה
השפן הנכון היא להקת פאנק רוק ישראלית הקיימת, תחת שמות שונים, מאז 1978. נכון ל-2021 הפיקה הלהקה 11 אלבומים, חלקם לא הופצו מעולם באופן מסחרי.
ביוגרפיה > תקופת טרום השפן הנכון

גלגולה הראשון של הלהקה החל ב-1978 כשהוקמה על ידי אריאל קרס (קלידן), אלון שער (מתופף) ואילן קדמון (גיטריסט, הוחלף מאוחר יותר על ידי פיליפ קופר). הלהקה פעלה למעשה ללא שם ולא הפיצה את שיריה באופן מסחרי, אם כי הם שולבו מאוחר יותר בהופעות הלהקה. שירי הלהקה מאותה תקופה נושאים את הסממנים של הפאנק רוק, לרבות אווירה אנרכיסטית, הומור שחור, טקסטים פרובוקטיביים ואקורדים לא ברורים.
הטקסטים עסקו ברובם באנשים שקרס וקופר הכירו אישית ונושאים שמות כגון: "מי שרוצה סטירה (שיגיד אני)", "חגית", "חביבה", "ציון הקרפד" ו"ראפ קראפ".
השלב הבא של הלהקה החל עם פרישתו של קופר שהוחלף על ידי דורון לכמן. הלהקה החלה לעבוד על שירים חדשים, שנשאו עדיין אופי הומוריסטי אך היו קליטים ובוגרים יותר מבחינת הטקסטים. דוגמאות לשירים מאותה תקופה הם: "גלידה וניל" ו"יידישע רעגע".
עם הצטרפותו של לכמן, החלה הלהקה לחפש לעצמה שם, תחילה נבחר השם "אדוא" (שיבוש שמה של נערה מרגבה בשם אדווה, אותה הכירו) שלאחר מכן הוחלף מספר פעמים ל"הסברס משתילה", "שלוסהורן ברבדוס", "פוליטכניקה ניצנים" ו"הסקסופון המזמר". גלגול זה של הלהקה נחתם בשם: "אוסטרלוס פיתקוס", שיבוש קל של שם הזן הנכחד אוסטרלופיתקוס. תחת שם זה הופיעה הלהקה ב"מצוזמר", פסטיבל הזמר של מצובה, עם שיר מקורי בשם "ילד מבחנה" (שבהמשך נקרא גם "ילד מבחנים" ו"מחשבות").
ב-1981 התפרקה אוסטרלוס פיתקוס. קרס פרש מלימודיו והקים צמד מוזיקלי בשם "Dead Begins" (דד בגינז, מחווה ישראלית ללהקת הדד קנדיז) יחד עם פאנקיסט אנגלי בשם גרג דן. הדד בגינז ניגנו פאנק עם השפעות אינדסטריאל והוציאו, באופן לא רשמי, שתי קלטות: "Kibbutsim Chaos" ו"Live Chaos", האחרונה, כשמה, בהופעה חיה. הטקסטים נכתבו באנגלית ועסקו בחיי הקיבוץ. מתוך שירי הצמד בלט בעיקר השיר המלודי "God, Burn Haifa (אלוהים, שרוף את חיפה)" (הופיע ב-1994 בקלטת אוסף להקות הפאנק הישראליות "Parverotti"). במהלך ההופעה הראשונה (אליה הצטרף גם אלון שער לנגינה) התעוררה סערה, לאחר שבמהלך ביצוע השיר "Death Turkeys (תרנגולי הודו מתים)" הושלכו לעבר הקהל גוויות תרנגולי הודו. בתגובה השליך הקהל המזועזע את הגוויות חזרה לבמה. פרובוקציה נוספת התחוללה בזמן ביצוע השיר "Dishwasher" (מדיח כלים) במהלכו הותזו על הקהל מים וסבון ונזרקו עליהם צלחות וסכו"ם. גם הפעם, לשם המחשת מילות השיר. בטרם הופיע בראש הנקרה, הוזהר הצמד מראש על ידי רכזת התרבות המקומית שלא לחזור על פעולות אלו, אך בחר להתעלם מהאיסור.